I gruppe 15 har vi udarbejdet de tre følgende problemformuleringer, problemfelter m.m., version 0.1:

1. Problemfelt: Funktionalitet – Hvilke funktioner er vigtige for en platform for frivillige?  
   Her vægter vi højt at kigge på, hvilke funktionaliteter der er nødvendige for Madskolers system således at frivillige har de muligheder og frirum til at gøre, hvad de ønsker inden for Madskolers rammer?  
   Her med særligt fokus på at give muligheder for teknisk kyndige frivillige uden at forvirre eller besværliggøre processerne for frivillige uden samme computertekniske kyndigheder.
2. Problemfelt: Design – Hvordan designer man et system, således at det er praktisk og let at anvende?  
   Hvordan kan Madskoler redsigne deres system ift. punkter som farver, menuopsætning, ikoner m.m., således at brugeroplevelsen forbedres for målgruppen.
3. Problemfelt: Brugervenlighed – Hvordan kan et system sikre, at frivillige ikke skal bruge unødvendig energi på andet end det, som de frivillige egentlig tilmelder sig for?

Hvordan kan madskoler skabe et system der gør, at frivillige hurtigst og lettest muligt kan klare de praktiske opgaver de selv skal stå for, således at de kan fokusere energi og evner på madlavning med børn?

Vi er opmærksomme på, at de tre problemfelter/-formuleringer kan minde om hinanden og vi har nærmere brugt de tre versioner på at afklare, hvilke afgrænsninger vi kan skabe for os selv, og i den sidste rapport forventer vi at lave et miks af måske 2 af problemformuleringerne, således at rapporten bliver en tilpas længde.

Status for projektet er, at vi har uddelt forskellige dataindsamlinger til forskellige gruppemedlemmer som følgende:

* Mathias & Viktor står for en Journey Map / Service Blueprint for at undersøge Madskolers nuværende system. Her vil opsamles i en vægtet version af forskellige emner i et Excel-dokument.
* Andreas & Freja F. står for en survey i samarbejde med evt. øvrige grupper inden for samme case, der kan skabe kvantitativ data og evt. efterfølgende kvalitative interviews. Ingen andre grupper har endnu henvendt sig, men vi håber på henvendelser til den kommende mandags gruppearbejde og vil ellers begynde selv. Da denne opgave i starten ser relativt let ud er det besluttet, at Andreas & Freja F. også vil undersøge brugen af Overleaf/LaTeX.
* Balthazar, Amalie, Rebecca og Freja J. står for desktop research og sørger for at kommunikere internt, for at undgå dobbeltarbejde. Emner inkluderer design teori specielt med fokus på farver og ”Design principles to accommodate older adults.”

Gruppen har ift. konflikter endnu ikke oplevet nogen, da gruppekontrakten overholdes og gruppemedlemmerne skriver sammen så snart muligt ved evt. forsinkelser, aflysninger o.li.

Efter onsdagens SCRUM-møde er der blevet evalueret, at et møde så tidligt i processen virker overflødigt men er med til at øve konceptet med SCRUM-møder, men samtidig at metoden er god til at danne overblik over hinandens progression.

Gruppen har desuden allerede haft kontakt til virksomheden og er i gang med at skaffe konsulent-adgang til Madskolers system.